Han Herred Byg er gået konkurs. Firmaet opstod i februar 2008 på stumperne af det gamle Holmsø Huset. Ifølge nordjyske.dk blev Han Herred Byg erklæret konkurs i skifteretten i Hjørring i sidste uge. Han Herred Byg overtog adresse, hjemmeside og i et vist omfang også personkreds, materiel og byggeprojekter efter Holmsø Huset. Anders Jørgen Sønderstrup, der var ejer af Holmsø Huset, fortsatte i Han Herred Byg som udviklingsdirektør. Formelt var selskabet ledet af en ansat direktør, men NORDJYSKE erfarer, at det reelt var Anders Jørgen Sønderstrup, der kontrollerede firmaet.
Manden bag sidste års konkurs i Holmsø Huset er nu atter gået konkurs - med et nyt firma.